laion/Wikipedia-Exotic huggingface dataset:
Nick Payne

Nick Payne (sündinud 1984) on Suurbritannia näitekirjanik ja stsenarist. Payne on õppinud Yorki Ülikoolis ja hiljem Londoni Ülikooli kõne- ja draamakoolis (Royal Central School of Speech and Drama). Ta on osalenud Royal Courti teatri pakutavas noorte näitekirjanike programmis. 2008. aastal töötas tulevane kirjanik kohanäitajana Old Vicis ja müüjana National Theatre'i raamatupoes. Oma 2009. aastal ilmunud esimese näidendiga "If There Is I Haven't Found It Yet" äratas ta kriitikute tähelepanu ja võitis George Devine'i auhinna (George Devine Award, legendaarse Londoni teatrijuhi järgi nimetatud auhind kõige paljutõotavamale noorele näitekirjanikule). Kirjaniku teine näidend "Wanderlust" toodi lavale 2010. aastal Royal Courtis, ka see pälvis mitmeid kiitvaid arvustusi ning esitati London Evening Standardi näitekirjanduse auhinna kandidaadiks. 2018. aastal kirjutas Payne näidendi alusel stsenaariumi BBC samanimelisele kuueosalisele TV-minisarjale. Nick Payne'i tuntuim teos on näidend "Constellations". See esietendus 2012. aasta jaanuaris Royal Courtis ja sai erakordselt soosiva vastuvõtu osaliseks. Novembris 2012 võitis see Evening Standardi teatriauhinna parima näidendi eest (Evening Standard Theatre Award, Best Play) ja nomineeriti Laurence Olivier' auhinnale parima uue näidendi kategoorias (Laurence Olivier Award for Best New Play). Huvi on tuntud selle teose alusel filmi tegemise vastu. "Constellations" on tõlgitud ka eesti keelde, pealkirja all "Tähtede seis" (tõlkinud Laura Kalle, 2017). Nick Payne tegutseb aktiivselt näitekirjaniku ja stsenaristina, temalt on ilmunud näidendid "The Same Deep Water As Me" (2013), "Incognito" (2014) ja "Elegy" (2016) ning stsenaarium Julian Barnesi romaani "The Sense of an Ending" (eesti keeles "Kui on lõpp", 2013) järgi samanimelisele filmile (2017). https://www.smh.com.au/entertainment/theatre/uk-playwright-nick-paynes-awardwinning-constellations-on-broadway-with-jake-gyllenhaal-20140811-102sds.html https://us.macmillan.com/author/nickpayne https://www.standard.co.uk/go/london/theatre/wanderlust-writer-nick-payne-everyone-is-sexually-frustrated-a3926076.html https://www.telegraph.co.uk/culture/theatre/theatre-reviews/9027655/Constellations-at-the-Royal-Court-review.html https://www.independent.co.uk/arts-entertainment/theatre-dance/reviews/constellations-theatre-upstairs-royal-court-london-6292328.html Whitaker's Shorts 2014: The Year in Review. Bloomsbury, 2013 https://www.independent.co.uk/arts-entertainment/theatre-dance/features/lift-off-for-the-writer-with-stars-in-his-eyes-8435913.html https://www.ugala.ee/lavastus/tahtede-seis/ https://www.standard.co.uk/go/london/theatre/nick-payne-interview-a3230381.html https://us.macmillan.com/author/nickpayne https://www.curtisbrown.co.uk/client/nick-payne https://www.faber.co.uk/author/nick-payne/ Nick Payne filmiandmebaasis IMDB
Hazyview

Hazyview on linn Lõuna-Aafrika Vabariigis Mpumalanga provintsis Ehlanzeni ringkonnas Mbombela vallas. Hazyview on asutatud 1959. aastal. Põhilisteks tegevusaladeks linnas on turism ja troopiliste puuviljade kasvatamine. Linnast voolab läbi raftinguks sobiv Sabie jõgi. Hazyview's asub elevantide kaitseala. Lõuna-Aafrika Vabariigi 2011. aasta rahvaloenduse andmetel oli Hazyview' elanikest mustanahalisi aafriklasi 47,73%, valgeid 43,13%, India või Aasia päritolu inimesi 7,37%, värvilisi 0,90% ja teisi 0,87%. Afrikaani keelt pidas emakeeleks 33,69% inimesi, tsonga keelt 19,65%, inglise keelt 16,74%, svaasi keelt 9,87%, sotho keelt 4,88%, pedi keelt 4,78% ja suulu keelt 2,31%. A Guide to Accommodation, Activities, Restaurants & Businesses in Hazyview, South Africa Hazyview Info https://census2011.adrianfrith.com/place/874006
Inglikala Grupp

Inglikala Grupp on Eesti plaadifirma. Plaadifirma kanti Äriregistrisse 2000. Firma on tootnud muu hulgas Kosmikute ja Metro Luminali albumeid. Firma on kirjastanud ka ühe audioraamatu: Markus Saksatammi "Võlur Sinku-Vinku ja nõiatrall" (2008).
U.L.A. Jazz

TÜ U.L.A. Jazz on Eesti plaadifirma. Firma kanti Äriregistrisse 2004. Firma on tootnud muu hulgas ansambli Eriti Kurva Muusika Ansambel albumeid. Firma on üks ImproTesti korraldajatest.
Ö Stuudio

Ö Stuudio on Eesti plaadifirma. Ettevõte kanti äriregistrisse 2008. Ettevõte on tootnud näiteks Galvanic Elephantsi albumeid. Ettevõtte koduleht
Al-Wādī al-Jadīdi kubernerkond

Al-Wādī al-Jadīdi kubernerkond on 1. järgu haldusüksus Egiptuses. https://www.citypopulation.de/Egypt-Cities.html
Hargla Company

Hargla Company (läti keeles Kompānija Hargla) on Lätis Riias asuv filmiettevõte. Ettevõte asutati 1997. aastal ja seda juhib Laila Pakalnina. Ettevõte on koostööd teinud ka Eesti filmitegijatega. Koostöös on valminud kaks filmi: 2005 "Koer, lennuk ja laulupidu" 2014 "Hei, Rasma!". https://dokweb.net/database/organizations/about/c1e637e8-c885-468f-8100-744cd77893f0/hargla-company (vaadatud 06.09.2018) https://dokweb.net/database/persons/?organization=c1e637e8-c885-468f-8100-744cd77893f0 (vaadatud 06.09.2018) Filmiettevõttest asutuse Institute of Documentary Film kodulehel
Boshof

Boshof on linn Lõuna-Aafrika Vabariigis Free State'i provintsis Lejweleputswa ringkonnas, Tokologo valla halduskeskus. Boshof on asutatud 1856. aasta aprillis, linnaõigused sai 1872. aastal. Linn on saanud nime Oranje Vaba Riigi teise presidendi Jacobus Nicolaas Boshofi järgi. Lõuna-Aafrika Vabariigi 2011. aasta rahvaloenduse andmetel oli Boshofi elanikest mustanahalisi aafriklasi 78,5%, värvilisi 10,5%, valgeid 10,1%, India või Aasia päritolu inimesi 0,4% ja teisi 0,5%. Tsvana keelt pidas emakeeleks 57,9% inimesi, afrikaani keelt 28,7%, sotho keelt 4,4%, koosa keelt 3,8% ja teisi keeli 5,1%. The town of Boshof is established in the Free State South African History Online Boshof bluegnu.co.za https://census2011.adrianfrith.com/place/465004 https://census2011.adrianfrith.com/place/465005
STS-113

STS-113 oli NASA Space Shuttle'i programmi missioon Rahvusvahelisse Kosmosejaama, mida teenindas kosmosesüstik Endeavour. 2002. aasta lõpus toimunud missioon viis jaama Integrated Truss Structure'i P1 sõrestiku ja vahetas 5. ekspeditsiooni meeskonna 6. ekspeditsiooniga. Endeavour põkkus jaamaga 25. novembril ja viibis jaamas nädala. See oli kosmosesüstik Endeavouri viimane missioon enne korralist hooldust, mis kestis 2007. aastani. STS-113 oli ka viimane edukas missioon enne kosmosesüstik Columbia katastroofi. Meeskonda kuulus 7 inimest, kellest kolm olid jaama suunduvad või sealt naasvad ekspeditsiooni meeskonnaliikmed. Missiooni komandör oli Jim Wetherbee, kes oli oma kuuendal lennul. "STS-113". NASA. Originaali arhiivikoopia seisuga 13. märts 2019. Vaadatud 8. september 2018. "STS-113". SpaceFacts. Vaadatud 8. september 2018. "Astronaut Hall of Fame to honor two space commanders and a satellite repairman". CollectSpace. Vaadatud 8. september 2018.
STS-125

STS-125 või HST-SM4 oli NASA Space Shuttle'i programmi viies ja viimane kosmoseteleskoop Hubble'i hooldusmissioon. Missiooni teenindas kosmosesüstik Atlantis ja see startis 11. mail 2009. Missioon kestis umbes 13 päeva ja süstik maandus 24. mail. Atlantis viis Hubble'ile kaks uut teadusseadet ning vahetas välja ühe teadusseadme, kuus güroskoopi ja kaks akut. Missiooni ajal asendati ka termokaitsepaneelid ja lisati mehhanism, mida saab kasutada teleskoobi kontrollitult atmosfääri kukutamiseks. Missiooni meeskonda kuulus 7 astronauti, kellest kolm olid osalenud varasematel Hubble'i hooldusmissioonidel. STS-125 oli ainus Hubble'i hooldusmissioon, mida teenindas kosmosesüstik Atlantis. Teleskoopi olid varem külastanud korra Columbia ja Endeavour ning kaks korda Discovery. "This Week in NASA History: Final Hubble Servicing Mission Launches -- May 11, 2009". NASA. Vaadatud 8. september 2018. "Back Home at Last!". NASA. Vaadatud 8. september 2018. "Shuttle blasts off for final Hubble fix". CNN. Vaadatud 8. september 2018. "STS-125 Crew". NASA. Originaali arhiivikoopia seisuga 15. august 2020. Vaadatud 20. juuli 2019.
Taung

Taung on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas, Suur-Taungi valla halduskeskus. Taung asub Vryburgist ligikaudu 67 km lõunas. Linn on saanud nime 18. sajandil elanud kohaliku pealiku Tau järgi. Taung tähendab lõvi kohta. Taung on tuntud nn. Taungi lapse (Australopithecus africanus) kolju järgi, mis leiti 1924. aasta novembris. Kolju on ligikaudu 2,5 miljonit aastat vana. Lõuna-Aafrika Vabariigi 2011. aasta rahvaloenduse andmetel oli Taungi elanikest mustanahalisi aafriklasi 98,81%, India või Aasia päritolu inimesi 0,47%, värvilisi 0,42%, valgeid 0,13% ja teisi 0,17%. Tsvana keelt pidas emakeeleks 89,61% inimesi, koosa keelt 2,79%, inglise keelt 1,53%, sotho keelt 1,11%, ndebele keelt 1,04%, suulu keelt 0,96% ja afrikaani keelt 0,61%. Taung South Africa. About the North West – Bophirima region National Accommodation Association of South Africa. The Taung Child South African History Online. Taung Tourism North West. https://census2011.adrianfrith.com/place/672027.
Glaudina

Glaudina on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Mamusa vallas. Lõuna-Aafrika Vabariigi 2011. aasta rahvaloenduse andmetel oli Glaudina elanikest mustanahalisi aafriklasi 93,29%, värvilisi 2,91%, valgeid 2,62%, India või Aasia päritolu inimesi 0,80% ja teisi 0,38%. Tsvana keelt pidas emakeeleks 88,01% inimesi, afrikaani keelt 3,21%, sotho keelt 2,74%, inglise keelt 2,28%, ndebele keelt 1,22% ja koosa keelt 1,01%. https://census2011.adrianfrith.com/place/671003
Tekla (täpsustus)

Tekla oli varakristlik pühak, kes arvatavasti oli apostel Pauluse järgija. Tekla võib tähendada ka järgmist: Tekla (Soome ettevõte) Tekla (Eesti ettevõte) Tekla Famiglietti, Birgitta ordu ülem Tekla, naisenimi
Anastasia Lemberg-Lvova

Anastasia Lemberg-Lvova (sünninimi Anastasia Lvova; sündinud 9. jaanuaril 1992) on Eesti kunstnik. Ta lõpetas 2010. aastal Hugo Treffneri Gümnaasiumi ja 2017. aastal Tartu Ülikooli humanitaarteaduste ja kunstide valdkonna maali eriala. 2021. aastal asutas Lemberg-Lvova MTÜ De Structura, mille eesmärk on luua kunstivaldkonnas rohkem võimalusi noortele kunstitöötajatele. 2023. aasta juulist ta on Reset! võrgustiku täidesaatva komitee liige. [viide?] Lemberg-Lvova loomingu keskmeks on inimene. Tema portreed tõstavad esile indiviidi potentsiaali, ilu ja eripära; sealjuures on tema jaoks väga oluline ilme ja poosi ekspressiivsus ning värvi taastõlgendamine. Tema projekt "Don't Avoid What is Easy – Diplomacy Meets Art" võitis Karl Suure Euroopa noorteauhinna Eesti vooru 2021. aastal.[viide?] Ta tegutseb ka Alicantes.[viide?] Hugo Treffneri Gümnaasiumi lennud "Põhiõppe lõpetanud 2017.aastal. Humanitaarteaduste ja kunstide valdkond. Bakalaureuseõpe (3+2). Maalikunst". Originaali arhiivikoopia seisuga 18. august 2018. Vaadatud 12. augustil 2019. "De Structura". De Structura. Vaadatud 13. augustil 2023. "Reset! — Reset! network". Reset!. Vaadatud 13. augustil 2023. Portfoolio The Baltic Times, "Joint exhibition Dys-appearance in Tartu" Postimees, "Tartus avatakse Siiri Jürise ja Anastasia Lemberg-Lvova ühisnäitus" Müürileht, "TARTU KUNSTIMAJAS AVATAKSE MAALINÄITUS „DYS-APPEARANCE”
Hani Park

Hani Park on linn (township) Lõuna-Aafrika Vabariigis Free State'i provintsis Lejweleputswa ringkonnas Matjhabengi vallas. Lõuna-Aafrika Vabariigi 2011. aasta rahvaloenduse andmetel oli Hani Parki elanikest mustanahalisi aafriklasi 99,63%, värvilisi 0,21%, valgeid 0,02%, India või Aasia päritolu inimesi 0,01% ja teisi 0,13%. Sotho keelt pidas emakeeleks 62,69%, koosa keelt 26,60%, tsonga keelt 2,06%, suulu keelt 1,77%, inglise keelt 1,70%, afrikaani keelt 1,04% ja viipekeelt 1,04%. https://census2011.adrianfrith.com/place/467008
Loode Tammiku õpperada

Loode Tammiku õpperada on Nasva külas Saare maakonnas asuv õpperada. Raja pikkus on 2,8 km. See asub Loode tammiku looduskaitsealal. Rada algab Kuressaare–Sõrve maantee teisel kilomeetril Loode parklast. Loode tammik oli kunagi Kuressaare linnalähedane karjamaa, mis praegu asub Kuressaare kesklinnast u kolm kilomeetrit edelas. Loode tammiku vaatamisväärsus on keelemees Johannes Aavikule pühendatud tamm. See kuulub tammiku vanimasse põlvkonda, 2000. a oktoobris mõõdeti selle vanuseks 450–500 aastat. Tõenäoliselt jäid Loode tammiku vanima põlvkonna puud järele Peeter I algatatud laevastikuehituse kampaaniast. Tammikus kasvab haruldasi rohttaimi, nt on sealt leitud orhideesid – 14 liiki käpalisi. Lisaks liigirohkele mereäärsele elujõus tammikule on seal parkmets, puisniit, puiskarjamaa, rannaniiduna hooldatavad alad. RMK. "Loodusega koos". Vaadatud 23. oktoober 2017. "Puhka Eestis". Vaadatud 23. oktoober 2017. Harvet Toots: "Loode tammik Saaremaal" Õhtuleht, 19. aprill 1998
Megan McArthur

Katherine Megan McArthur (sündinud 30. augustil 1971) on Ameerika Ühendriikide okeanograaf ja NASA astronaut. Ta valiti astronaudiks 2000. aastal ja ta on olnud sideohvitser Space Shuttle'i missioonidele ja Rahvusvahelisele Kosmosejaamale. McArthur osales 2009. aastal missioonil STS-125, mis oli Hubble'i kosmoseteleskoobi viimane hooldusmissioon. Juulis 2020 teatas NASA, et McArthur on määratud SpaceX-i Crew Dragoni teisele mehitatud missioonile SpaceX Crew-2. Aprillist kuni novembrini 2021 oli McArthur 65. ja 66. ekspeditsiooni liige. "Megan McArthur (PH.D.) NASA Astronaut". NASA. Vaadatud 8. september 2018. "NASA Announces Astronauts to Fly on SpaceX Crew-2 Mission to Space Station". NASA. Vaadatud 10. august 2020.
Siiri Jüris

Siiri Jüris (sündinud 23. mail 1992 Jõgeval (teistel andmetel Pala vallas Raatvere külas)) on eesti maalikunstnik. Ta on lõpetanud Tartu Kunstikooli ning omandanud nii bakalaureuse kui ka magistrikraadi Tartu Ülikooli maaliosakonnas. Aastast 2018 on ta Tartu Kunstnike Liidu liige. "Siiri Jüris", EKABL (vaadatud 01.06.2022) "Noor kunstnik Siiri Jüris", Pala raamatukogu, 19. veebruar 2013 (vaadatud 01.06.2022) The Baltic Times, "Joint exhibition Dys-appearance in Tartu" Postimees, "Tartus avatakse Siiri Jürise ja Anastasia Lemberg-Lvova ühisnäitus" Müürileht, "TARTU KUNSTIMAJAS AVATAKSE MAALINÄITUS „DYS-APPEARANCE” Sirp, "Kas ikka tõesti lõpp?"
Reivilo

Reivilo on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas. Linn on asutatud 1883. aastal. Esialgu oli linna nimi Cathcart West ja alates 1890. aastast Klein Boetsap. Hiljem sai linn nimeks Reivilo, mis moodustati kohaliku vaimuliku A. J. Olivier' perekonnanime tagurpidi pöörates. Lõuna-Aafrika Vabariigi 2011. aasta rahvaloenduse andmetel oli Reivilo elanikest mustanahalisi aafriklasi 79,70%, värvilisi 13,87%, valgeid 5,07%, India või Aasia päritolu inimesi 0,38% ja teisi 0,98%. Tsvana keelt pidas emakeeleks 78,00% inimesi, afrikaani keelt 17,56% ja inglise keelt 1,51%. Reivilo, Bophirima Region South Africa Explored https://census2011.adrianfrith.com/place/672031001
Tog

Tog on termilise takistuse (kuumuskindlus) ehk soojusisolatsiooni mõõtühik (1 tog = 0,1 RSI). Tekstiilitööstuses kasutatakse ühikut näiteks tekkide soojusisolatsiooni tähistamiseks. Kaubandusvõrgus on saadaval ka nn "kombitekid" – 3,5 togine tekk (kasutamiseks suvel) ja 9,5 togine tekk (kasutamiseks kevadel/sügisel) on omavahel ühendatavad (kasutamiseks talvel). Mõõtühikut kasutatakse ka põrandakatete, näiteks vaipade jms tehnilisel kirjeldamisel. "What are Carpet Tog Values?". www.kingsinteriors.co.uk (inglise). Vaadatud 3.01.2019.
TOG

Tog või TOG võivad viidata järgnevale: Tog, termilise takistuse mõõtühik TOG1 ja TOG2, Teise maailmasõja aegsed Briti tanki prototüübid TOG, ROK-i maakood Togo tähistamiseks tog, bantu keelte N-rühma kuuluva tonga keele ISO 639-3 kood
Schweizer-Reneke

Schweizer-Reneke on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas, Mamusa valla halduskeskus. Schweizer-Reneke on asutatud 1888. aastal. Linn on saanud nime kapten C. A. Schweizeri ja välikornet C. M. Reneke järgi, kes hukkusid lahingus koronna hõimu liikmetega 1885. aastal. Lõuna-Aafrika Vabariigi 2011. aasta rahvaloenduse andmetel oli Schweizer-Reneke elanikest mustanahalisi aafriklasi 92,47%, valgeid 4,28%, värvilisi 2,36%, India või Aasia päritolu inimesi 0,52% ja teisi 0,37%. Tsvana keelt pidas emakeeleks 86,15% inimesi, afrikaani keelt 5,82%, sotho keelt 2,23% ja inglise keelt 1,76%. Schweizer-Reneke Motoring South Africa https://census2011.adrianfrith.com/place/671004
Ontario lipp

Ontario lipp on Kanada provintsi Ontario ametlik lipp. Praegune lipp võeti kasutusele 21. mail 1965. Lipul on punane taust, güüsil on Suurbritannia lipp ning paremal Ontario vapi vapikilp. Lipu külgede suhe on 1:2. Ontario valitsus, Ontario: Embleemid ja sümbolid (inglise keeles) Kanada lipud - Ontario Alistair B. Fraseri raamatu peatükk (inglise keeles) 1837-1839 rahutused Kanada ülalosas (inglise keeles) Ontario uus lipp (inglise keeles)
Magogong

Magogong on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas. Magogong on asutatud 1934. aastal. Lõuna-Aafrika Vabariigi 2011. aasta rahvaloenduse andmetel oli Magogongi elanikest mustanahalisi aafriklasi 97,77%, värvilisi 1,73%, valgeid 0,14%, India või Aasia päritolu inimesi 0,14% ja teisi 0,22%. Tsvana keelt pidas emakeeleks 88,93% inimesi, koosa keelt 3,90%, afrikaani keelt 1,67%, ndebele keelt 1,14%, sotho keelt 1,07%, viipekeelt 0,98% ja inglise keelt 0,92%. https://census2011.adrianfrith.com/place/672049
Pisuhänd (ajakiri)

Pisuhänd : huumori ja pilke album, oli väliseesti huumoriajakiri, mis ilmus 1946. aastal Rootsis Stockholmis. Selle tegevtoimetaja oli Edgar V. Saks, kunstnikud olid Arnold Sirkel, Aleksander Ristmägi, Henn Arvo ja Eduard Ole. Ajakirja andis välja kirjastus Välis-Eesti Förlag Förening U. P. A. Hind oli 1,50 kr. Ajakirja ilmus vaid üks number. "ESTER - Pisuhänd". Pisuhänd. Stockholm: Välis-Eesti Förlag Förening U. P. A. 1946. Lk 3.
Harz (Göttingen)

Haldusringkond (Verwaltungsbezirk) Harz (Landkreis Göttingen) on inkorporeerimata ala Saksamaa Göttingeni kreisis. Kuni vanade kreiside Osterode ja Göttingeni ühendamiseni oli see tuntud kui "Harz (Landkreis Osterode am Harz)". Ala pindala on 267,35 km². Inimesi seal ei ela. See on suuruselt teine inkorporeerimata ala Saksamaal. Kuigi seal ametlikult inimesi ei ela, on sel halduslikel põhjustel ametlik vallavõti (Amtlicher Gemeindeschlüssel). Ala katab suuri osi Göttingeni kreisist ja üleminekuid kirde suunas Goslari kreisi. Vallavabade alade haldust Göttingeni ja Goslari kreisides (millest umbes 98% on riigimets) teostab Alam-Saksimaa metsaamet Clausthalis, kes väljastab tsiviilstaatuse juhtumite korral vastavaid tunnistusi (sünni- ja surmatunnistusi), samuti tagab see turvalisuse ja korra. See praktika pärineb Harzi kaevandusajaloost.
Bad Grund (Harz)

Bad Grund (Harz) on linn Saksamaal Alam-Saksi liidumaal Göttingeni kreisis. Linna pindala on 41,18 km². 31. detsembril 2015 elas seal 8522 inimest. Linn asub Lääne-Harzis, umbes 7 km Clausthal-Zellerfeldist läänes ja 10 km Osterode am Harzist põhjas. Bad Grund on ka endise valdade ühenduse Samtgemeinde Bad Grund, mille osa Bad Grund varem oli. See kaotati märtsis 2013 ja seda asendas Einheitsgemeinde Bad Grund. Ajalooline turuplats Püha Antoniuse kirik ehitati 1540. aastal. Kirikut ümbritsevad poolpuitmajad 17., 18. ja 19. sajandist WeltWald Harz Hübichenstein Hilfe Gottes Mine Iberger Tropfsteinhöhle Turuplats Püha Antoniuse kirik Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.gemeinde-bad-grund.de
Eesti Laul 2019

Eesti Laul 2019 oli üheteistkümnes Eesti Laulu võistlus ja 26. Eurovisiooni lauluvõistluse Eesti eelvoor. Poolfinaalid toimusid 31. jaanuaril ja 2. veebruaril Tartu Ülikooli spordihoones. Finaal toimus 16. veebruaril 2019 Saku Suurhallis. Poolfinaale juhtisid Ott Sepp ja Piret Krumm Finaali juhtisid Piret Krumm ja Karl-Erik Taukar Mõlemas poolfinaalis osales 12 laulu. Mõlemast poolfinaalist pääses finaali 6 laulu. Finaalis osales kokku 12 laulu. Võistluse võitis ja Eestit esindas 2019. aasta Eurovisiooni lauluvõistlusel Victor Crone lauluga "Storm". 1. poolfinaal toimus 31. jaanuaril 2019 Tartu Ülikooli spordihoones. 2. poolfinaal toimus 2. veebruaril 2019 Tartu Ülikooli spordihoones. Finaal toimus 16. veebruaril 2019 Saku Suurhallis. ERR. "Laulukonkursi "EESTI LAUL 2019" reglement". Originaali arhiivikoopia seisuga 8. september 2018. Vaadatud 8.09.2018. "Galerii: Eesti Laul 2019 poolfinalistid on selgunud". err.ee. Vaadatud 16.11.2018. Lauluvõistluse veebileht Eesti Rahvusringhäälingu veebis
Bad Lauterberg im Harz

Bad Lauterberg on linn Saksamaal Alam-Saksi liidumaal Göttingeni kreisis. Linna pindala on 41,54 km². 31. detsembril 2015 elas seal 10 548 inimest. Linn asub Lõuna-Harzis, umbes 15 km Braunlagest edelas ja 20 km Osterode am Harzist kagus. Bad Lauterberg on muu hulgas tuntud likööride Schierker Feuerstein ja Harzer Grubenlicht poolest, mida mõlemat siin toodetakse ja villitakse. Linnast idas mägedes on vaatluspunkt Hohe Tür, mis on mägijärve ja peamise Weser-Elbe veelahkme juures. See on kontrollpunkt 43 Harzer Wandernadeli matkavõrgustikus. Alfred Ritscher (1879–1963), kapten ja Arktika-uurija Eberhard Umbach (1948–), Saksa füüsik ja teadusjuht Bibiana Steinhaus (1979–), jalgpallikohtunik Tino Schmidt (1993–), jalgpallur Osterhagen Register of German municipalities (2022), vaadatud 7.10.2023. www.badlauterberg.de